cyanic-selkie/wikianc huggingface dataset:
கர்னைல் கில்
ஆரம்ப வாழ்க்கை மற்றும் தொழில்
பிரபல பஞ்சாபி பாடகர் உஸ்தாத் ஹர்சரண் கிரேவால், ஷௌகின் ஜாட், மாஸ்டர் பீர் சந்த் ஆகியோரிடம் நாட்டுப்புற இசையையும், உஸ்தாத் ஜஸ்வந்த் பன்வ்ரா ஆகியோரிடம் பாரம்பரிய இசையையும் கற்றுக்கொண்ட கர்னைல் சிங், தனது முதல் பாடல் பதிவை எச்எம்வி நிறுவனத்தில் பதிவு செய்தார், 1963 ம் ஆண்டில் ஹர்தேவ் தில்கிர் ( தேவ் தாரிகே வாலா என்றும் அழைக்கப்படு) எழுதி வெளியிடப்பட்டது.
மேற்கோள்கள்
பகுப்பு:2012 இறப்புகள் பகுப்பு:1942 பிறப்புகள் பகுப்பு:CS1 errors: external links
அடோல்ப் வான் பேயர்
.
யோகன் பிரடெரிக் வில்லெம் அடோல்ஃப் வோன் பேயர் (Johann Friedrich Wilhelm Adolf von Baeyer) (31 அக்டோபர் 1835 - 20 ஆகஸ்ட் 1917) ஒரு ஜெர்மன் வேதியியலாளர் ஆவார். இவர் இண்டிகோ என்றழைக்கப்படும் கருநீலச் சாயத்தைத் தொகுப்பு முறையில் தயாரித்தார். வளைய சேர்மங்களுக்கான பெயரிடலை உருவாக்கினார் (இது பின்னர் நீட்டிக்கப்பட்டு கரிமப் பொருட்களைப் பெயரிடுதல் முறையின் ஒரு பகுதியாக ஏற்றுக்கொள்ளப்பட்டது). இவர் 1885 ஆம் ஆண்டில் பவேரியா பேரரசில் ஒரு மேன்மையான வகைப்பாட்டால் கௌரவிக்கப்பட்டார். 1905 ஆம் ஆண்டு வேதியியலுக்கான நோபல் பரிசு பெற்றவர் ஆவார்.
மேற்கோள்கள்
பகுப்பு:கரிம வேதியியலாளர்கள் பகுப்பு:நோபல் வேதியியற் பரிசு பெற்றவர்கள் பகுப்பு:நோபல் பரிசு பெற்ற செருமானியர்கள் பகுப்பு:1917 இறப்புகள் பகுப்பு:1835 பிறப்புகள்
போலிகுலர் லுமேன்
போலிகுலர் லுமேன் (Follicular lumen) என்பது தைராய்டு சுரப்பிக்குள் உள்ள போலிக்கல் என்றழைக்கப்படும் நுண்குமிழுக்குள் காணப்படும் மூடப்பட்ட குழியைக் குறிக்கும். இக்குழியானது அடர்த்தியான தைரோகுளோபின் எனப்படும் கூழ்மத்தால் நிரப்பப்பட்டுள்ளது.
நுண்நோக்கி அளவில் தைராய்டு சுரப்பியில் போலிக்கல் எனப்படும் நுண்குமிழ்கள், போலிக்கல் செல்கள், பாராபோலிக்கல் செல்கள் என்ற மூன்று பகுதிகள் காணப்படுகின்றன. 1664 ஆம் ஆண்டு கியோப்ரி வெப்சிடெர்சன் இதைக் கண்டுபிடித்தார்.
மேற்கோள்கள்
பகுப்பு:அகச்சுரப்பித் தொகுதி
பொழுது விடிஞ்சாச்சு
பொழுது விடிஞ்சாச்சு 1984 ஆம் ஆண்டு வெளிவந்த தமிழ்த் திரைப்படமாகும். கங்கை அமரன் இயக்கத்தில் வெளிவந்த இத்திரைப்படத்தில் பிரபு, சுலோச்சனா மற்றும் பலரும் நடித்துள்ளனர்.
பாடல்கள்
இத்திரைப்படத்திற்கு இளையராஜா இசையமைத்திருந்தார். .
வெளி இணைப்புகள்
பகுப்பு:1984 தமிழ்த் திரைப்படங்கள்‎ பகுப்பு:இளையராஜா இசையமைத்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:கங்கை அமரன் இயக்கிய திரைப்படங்கள்
வெண்காரம்
பயன்பாடு
இது குங்குமம் தயாரிக்க பயன்படுகிறது
தங்க நகை செய்வதற்கு தண்ணீரில் கரைத்து இறுக்கி பிடிப்பதற்கு உதவும்.
மருத்துவ குணங்கள்
வெண்காரத்தின் மருத்துவ பயன்பாடு பல இலக்கியங்களிள் காணப்படுகிறது. போகர் 7000 சப்த காண்டம் 834 ஆம் பாடலில், எரித்திடவே குறுகியது குழம்புபோலாம் எளிதான 'வெண்காரம்' துரிசிரண்டு மரித்திடவே பொடியாக்கி குழப்பிவிட்டு வளமாகக் காடீநுச்சியதை வுப்பாடீநுப்பண்ணி தரித்திடவே முன்போல புடத்தைப்போடு தயங்காதே எரித்துவைத்து மாட்டக்கேளு குரித்திடவே துரிசியென்ற குருதானாச்சு கொடுவேலி சமூலமே சாம்பலாச்சு எனக் குறிப்பிடப்பட்டுள்ளது.
மேற்கோள்கள்
பகுப்பு:போரேட்டுகள் பகுப்பு:உணவுச் சேர்பொருட்கள் பகுப்பு:வீட்டு வேதிப்பொருள்கள்
உபேந்திரா
உபேந்திரா, கன்னடத் திரைப்பட நடிகர். இவருக்கு சூப்பர் ஸ்டார், ரியல் ஸ்டார் என்ற பெயர்களும் உண்டு.
சான்றுகள்
பகுப்பு:கன்னடத் திரைப்பட நடிகர்கள் பகுப்பு:1968 பிறப்புகள் பகுப்பு:வாழும் நபர்கள் பகுப்பு:கன்னடத் திரைப்பட இயக்குநர்கள் பகுப்பு:தென்னிந்திய பிலிம்பேர் விருதுகளை வென்றவர்கள்
ஜவ்ஹார் தாலுகா
ஜவ்ஹார் தாலுகா (Jawhar taluka), இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் ஜவ்ஹார் நகரம் ஆகும். 2011 இந்திய மக்கள் தொகை கணக்கெடுப்பின் படி, இத்தாலுகா  1 நகராட்சி மன்றம்   மற்றும் 108 வருவாய் கிராமங்களும் கொண்டது.
வரலாறு
1948-ஆம் ஆண்டு முன்னர் வரை இத்தாலுகாவின் பகுதிகள் ஜவ்கார் சமஸ்தானத்தில் இருந்தது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, ஜவ்ஹார் தாலுகாவின் மொத்த மக்கள் தொகை 1,40,187  ஆகும். மக்கள் தொகையில் 69,333 ஆண்கள்   மற்றும்  70,854  பெண்கள் ஆக உள்ளனர். பாலின விகிதம் 1000 ஆண்களுக்கு 1,022 பெண்கள் வீதம் உள்ளனர். 6 வயதிற்குட்பட்ட குழந்தைகள் 23284 - 17% எண்ணிக்கை  ஆகும். சராசரி எழுத்தறிவு  57.42% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே  1,445  மற்றும்   1,28,462 ஆகவுள்ளனர். 98% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 96.53%, இசுலாமியர்கள் 2.47%, பௌத்தர்கள் 0.48% மற்றும் பிறர் 0.51%  ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
மேற்கோள்கள்
பகுப்பு:பால்கர் மாவட்டம் பகுப்பு:பால்கர் மாவட்டத்தின் வட்டங்கள்
உரோமன் கத்தோலிக்க மரியாளியல்
உரோமன் கத்தோலிக்க மரியாளியல் என்பது கடவுளின் மீட்புத் திட்டத்தில் இயேசுவின் தாயான தூய கன்னி மரியாவின் இடம் மற்றும் பங்கு பற்றிய கத்தோலிக்க திருச்சபையின் ஆய்வியல் கண்ணோட்டத்தை விளக்குகிறது. கன்னி மரியாவைப் பற்றி தொடக்க காலத்தில் எழுந்த கருத்துருக்கள், திருத்தந்தையரின் விளக்கங்கள், புனிதர்கள் எழுதிய நூல்கள், வரலாற்றில் நிகழ்ந்த கன்னி மரியாவின் காட்சிகள் ஆகியவற்றின் அடிப்படையில் இது அமைந்துள்ளது.
மரியாவை இறைவனின் தாய் என ஏற்றுக்கொள்ளும் கத்தோலிக்க மரியாளியல், அவரது அமல உற்பவம், முக்கால கன்னிமை, விண்ணேற்பு ஆகியவற்றையும் விசுவாசக் கோட்பாடுகளாக அறிக்கையிடுகிறது. இறைத்திட்டத்தில் கன்னி மரியாவுக்கு உள்ள முக்கிய இடத்தின் அடிப்படையில் அவருக்கு மேலான வணக்கம் செலுத்துவது பற்றியும் இது போதிக்கிறது.
அமல உற்பவம்
மரியாவின் அமல உற்பவம் என்பது மரியா பிறப்புநிலைப் பாவத்தின் கறை எதுவும் இன்றி, அவரது தாயின் வயிற்றில் உருவானார் என்று கூறும் கத்தோலிக்க கோட்பாடு ஆகும். இது தொடக்க காலம் முதலே, திருச்சபைத் தந்தையர் பறைசாற்றி வரும் நம்பிக்கை ஆகும். "மரியா இயேசுவின் தாயாகுமாறு, இறைவனின் அருளால் பாவக் கறைகளில் இருந்து பாதுகாக்கப்பட்டார்" என்று புனித அகஸ்டீன் குறிப்பிடுகிறார். "மரியா பாவம் இல்லாதவர்; அனைத்து புண்ணியங்களுக்கும் முன்மாதிரி" என்று புனித ஜெரோம் கூறியுள்ளார்.
திருச்சபையின் பல நூற்றாண்டு கால நம்பிக்கையை உறுதிப்படுத்தும் வகையில், 1854ஆம் ஆண்டு திருத்தந்தை 9ம் பயஸ், "மரியா, தான் உற்பவித்த நொடியில் இருந்தே, வல்லமை மிக்க இறைவனின் தனிப்பட்ட அருளினாலும், இயேசு கிறிஸ்துவின் பேறுபலன்களினாலும் பிறப்புநிலைப் பாவத்தின் கரைகளிலிருந்து பாதுகாக்கப்பட்டார்" என்ற விசுவாசக் கோட்பாட்டை அறிக்கையிட்டார்.
இந்த உண்மையை கன்னி மரியாவும் தம் காட்சிகளில் உறுதி செய்திருக்கிறார். 1830ஆம் ஆண்டு கத்தரீன் லபோரே என்ற புனித கன்னியருக்கு அன்னை மரியா ஒளி வட்டத்தின் நடுவே காட்சி அளித்தார். அதில், "பாவமின்றி உற்பவித்த ஓ மரியாவே, உம்மைத் தேடிவரும் எங்களுக்காக வேண்டிக் கொள்ளும்" என்று எழுதியிருந்தது. 1858ல் பெர்னதெத் சுபீருவுக்கு லூர்து நகரில் தோன்றிய அன்னை மரியா, "நாமே அமல உற்பவம்" என்று மொழிந்தார்.
இறைவனின் தாய்
மரியாவுக்கு இயேசு பிறப்பின் முன்னறிவித்த வானதூதர் அவரிடம், "இதோ, கருவுற்று ஒரு மகனைப் பெறுவீர்; அவருக்கு இயேசு என்னும் பெயரிடுவீர். அவர் உன்னத கடவுளின் மகன் எனப்படுவார்" என்றார். தம்மை சந்திக்க வந்த மரியாவிடம் எலிசபெத், "பெண்களுக்குள் நீர் ஆசி பெற்றவர்; உம் வயிற்றில் வளரும் குழந்தையும் ஆசி பெற்றதே! என் ஆண்டவரின் தாய் என்னிடம் வர நான் யார்?" என்றார். இவ்வாறு மரியா இறைவனின் தாய் என்பதை நற்செய்தி பறைசாற்றுகிறது.
"வானதூதர் அறிவித்த நற்செய்தியைக் கேட்டு இறைவனின் வார்த்தைகளுக்கு கீழ்ப்படிந்ததால், மரியா கடவுளைக் கருத்தாங்கும் வல்லமை பெற்றார்" என்று புனித இரனேயு கூறுகிறார். இதனையே கி.பி.431ஆம் ஆண்டு நடைபெற்ற எபேசு பொதுச்சங்கம், "இயேசுவில் இறைத்தன்மையும் மனிதத்தன்மையும் முழுமையாக குடிகொண்டிருக்கின்றன. எனவே, கன்னி மரியா இறைவனின் தாயே!" என்று விசுவாசக் கோட்பாடாக அறிக்கையிட்டது.
முக்கால கன்னி
'ஆறாம் மாதத்தில் கபிரியேல் என்னும் வானதூதரைக் கடவுள் கலிலேயாவிலுள்ள நாசரேத்து என்னும் ஊரிலிருந்த ஒரு கன்னியிடம் அனுப்பினார். அவர் தாவீது குடும்பத்தினராகிய யோசேப்பு என்னும் பெயருடைய ஒருவருக்கு மண ஒப்பந்தமானவர். அவர் பெயர் மரியா' என்றும், 'இயேசுவின் தாய் மரியாவுக்கும் யோசேப்புக்கும் திருமண ஒப்பந்தம் செய்யப்பட்டிருந்தது. அவர்கள் கூடி வாழும் முன் மரியா கருவுற்றிருந்தது தெரிய வந்தது. அவர் தூய ஆவியால் கருவுற்றிருந்தார் ' என்றும் நற்செய்திகள் கூறுகின்றன. மரியா, தம் கன்னிமை குன்றாமலே இயேசுவைப் பெற்றெடுத்தார் என்பதை இவற்றிலிருந்து அறிகிறோம்.
விவிலிய சான்றுகளின் அடிப்படையில், "இயேசு அற்புதமான விதத்தில், மரியாவின் கன்னிமை சிதைவுபடாமல் பிறந்தார்" என அலக்சாந்திரியா புனித கிளெமெந்து (150-215) குறிப்பிடுகிறார். "இயேசு பிறப்பதற்கு முன்பும், அவரை வயிற்றில் கருத்தாங்கிய பொழுதும், அவரைப் பெற்றெடுத்தப் பின்பும் மரியாவின் கன்னிமையில் எந்த பழுதும் ஏற்படவில்லை" என திருச்சபைத் தந்தையர் பறைசாற்றினர். "மரியாவின் கன்னிமை நிலைக்கும் கன்னிமை" என கிறிஸ்தவ வரலாற்று ஆசிரியரான ஓரிஜன் கூறுகிறார்.
இவற்றின் அடிப்படையில் கி.பி.553 நடைபெற்ற இரண்டாம் கான்ஸ்தாந்திநோபுள் பொதுச்சங்கத்தில், "மரியா இறைவனின் தாய், எப்பொழுதும் கன்னி" என்று விசுவாச அறிக்கையிடப்பட்டது. 649ஆம் ஆண்டு கூடிய லாத்தரன் சங்கமும், "கன்னியான மரியா முக்காலத்து பெண்மணி" என்று பறைசாற்றியது. இவ்வாறு மரியா முக்காலத்திலும் கன்னியாக இருக்கிறார் என்ற நம்பிக்கை உறுதி செய்யப்பட்டது.
விண்ணேற்பு
மரியா இறந்த பிறகு உடலோடும் ஆன்மாவோடும் விண்ணகத்துக்கு எடுத்துக்கொள்ளப்பட்டதாக தொடக்கத் திருச்சபையின் மரபு கூறுகிறது. இதன் அடிப்படையில், "மனித அவதாரம் எடுத்த இறைவன், தம் தாய் இவ்வுலகை விட்டு பிரிந்தபோது, அவரது உடலையும் அழியாமல் காத்துக்கொண்டார்; அவரை விண்ணகத்திற்கு எடுத்துச்சென்று பெருமைப்படுத்த இறைவன் திருவுளம் கொண்டார்" என்று தமாஸ்கஸ் புனித யோவான் (676–749) குறிப்பிடுகிறார்.
மரியாவின் விண்ணேற்பு பற்றிய கருத்தியல் 7ஆம் நூற்றாண்டு முதலே கிறிஸ்தவர்கள் மத்தியில் தாக்கத்தை ஏற்படுத்தி இருந்தது. மரியாவின் இறப்பு மற்றும் விண்ணேற்பு குறித்த விழாக் கொண்டாட்டங்களும் மக்களிடையே பரவலாக காணப்பட்டன. மக்களிடையே மரபு வழியாக தொடர்ந்த இந்த நம்பிக்கை 1950ஆம் ஆண்டு விசுவாசக் கோட்பாடு என உறுதி செய்யப்பட்டது. திருத்தந்தை 12ம் பயஸ், "என்றும் கன்னியும் இறைவனின் அமலோற்பவ அன்னையுமாகிய மரியா, தன் உலக வாழ்வினை நிறைவு செய்தபின் உடலோடும் ஆன்மாவோடும் விண்ணக மகிமைக்கு எடுத்துக் கொள்ளப்பட்டார்" என்று அறிக்கையிட்டார்.
மேலான வணக்கம்
"கன்னி மரியா, 'இறைவனின் தாய்' என்னும் கொடையாலும் அலுவலாலும் மீட்பரான தம் மகனோடு ஒன்றித்து இருக்கிறார்; தமக்குரிய தனிப்பட்ட அருள்கொடைகளாலும் அலுவல்களாலும் இவர் திருச்சபையோடும் நெருங்கிய முறையிலே இணைக்கப்பட்டிருக்கிறார். எனவே, நம் கடவுளும் ஆண்டவருமான இயேசு கிறிஸ்துவின் தாயும், என்றும் கன்னியுமான மாட்சிமிக்க மரியாவுக்கு நம்பிக்கை கொண்டோர் முதற்கண் வணக்கம் செலுத்த வேண்டும்" என கத்தோலிக்க திருச்சபை கற்பிக்கிறது.
"திருச்சபை மரியாவைத் தனிப்பட்டதொரு வணக்கத்தால் தக்க காரணத்துடன் பெருமைப்படுத்துகிறது. ஏனெனில், தம் மகனுக்குப் பிறகு, எல்லா வானதூதர்களுக்கும் மனிதர்களுக்கும் மேலாகக் கடவுளின் அருளால் உயர்த்தப்பட்டவரும், கிறிஸ்துவின் மறைநிகழ்ச்சிகளில் பங்கெடுத்தவருமாகிய இவர் கடவுளின் தூய்மைமிகு தாய் ஆவார். தூய கன்னியை தொடக்க முதலே, நம்பிக்கை கொண்டோர் கடவுளின் தாய் என்றழைத்து வணங்கினர். தங்கள் துன்பங்கள், தேவைகள் அனைத்திலும் அவரை மன்றாடி, அவரது அடைக்கலத்தில் பாதுகாப்பு பெற்றிருக்கின்றனர்" என்று இரண்டாம் வத்திக்கான் பொதுச்சங்கம் எடுத்துரைக்கிறது.
வெளி இணைப்புகள்
பகுப்பு:அன்னை மரியா பகுப்பு:கத்தோலிக்க இறையியல்
திருவிதாங்கூர் அயிரை
திருவிதாங்கூர் அயிரை என்பது கேரள மாநிலம் மேற்குத் தொடர்ச்சி மலைப் பகுதிகளில் உள்ள் ஆறுகளில் காணப்படும் அயிரை மீன் சிற்றினமாகும். இவை பாலிடோரிடே (ஆற்று அயிரை) குடும்பத்தினைச் சார்ந்தவை. இந்த மீன்கள் 8.4 cm நீளம் வரை வளரக்கூடியன.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:அகணிய உயிரிகள்
கொம்பூதி ஊராட்சி
கொம்பூதி ஊராட்சி (Komboothi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கமுதி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 746 ஆகும். இவர்களில் பெண்கள் 362 பேரும் ஆண்கள் 384 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கொளத்தூர்
கொளத்தூர் என்ற பெயரில் உள்ள கட்டுரைகள்:
ஹேர்பெட் போமர்
ஹேர்பெட் போமர் (Herbert Bowmer, பிறப்பு: சூலை 4 1891, இறப்பு: சூன் 1 1966), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1909-1911 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹேர்பெட் போமர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1891 பிறப்புகள் பகுப்பு:1966 இறப்புகள் பகுப்பு:டெர்பிசையர் துடுப்பாட்டக்காரர்கள்
ல்
ல் தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்தாறாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "லகர மெய்" அல்லது "லகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இல்லன்னா" என வழங்குவர்.
"ல்" இன் வகைப்பாடு
தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் ல் இடையின மெய் வகையைச் சேர்ந்தது. இவ்வெழுத்து, வல்லினம் பிறக்கும் மார்புக்கும், மெல்லினம் பிறக்கும் மூக்குக்கும் இடைப்பட்ட இடமான கழுத்தில் பிறப்பதால் இடையின வகையுள் சேர்க்கப்பட்டுள்ளது.
இனவெழுத்துகள்
எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ய், ர், ல், வ், ழ், ள் ஆகிய ஆறும் ஓரினத்தைச் சேர்ந்தவையாகக் கொள்ளப்படுகின்றன. .
உசாத்துணைகள்
பகுப்பு:தமிழ் எழுத்துக்கள்
இலியூத்மிலா கராச்கினா
இலியூத்மிலா கியார்கியேவ்னா கராச்கினா (Lyudmila Georgievna Karachkina) (Людмила Георгиевна Карачкина, Людмила Георгіївна Карачкіна,பிறப்பு: 3 செப்டம்பர் 1948, உரோசுதவ்-ஆன்-தாண்) ஓர் உருசிய வானியலாளரும் சிறுகோள்கள் கண்டுபிடிப்பாளரும் ஆவார்.
இவர் 1978 இல் இலெனின்கிராதில் உள்ள கோட்பாட்டு வானியல் நிறுவனத்தில் வானியலாளராகச் சேர்ந்தார்.இவரது கிரீமிய வான்காணக ஆராய்ச்சி வானளவையியலிலும் வான் ஒளிப்படவியலிலும் சிறுகோள்களின் கண்டுபிடிப்பிலும் அமைந்தது. சிறுகோள் மையம் இவர் 130 சிறுகோள்களைக் கண்டுபிடித்ததாக அறிவித்துள்ளது. இதில் அமோர் சிறுகோள் 5324 இலியாபுனோவ் திரோழன் சிறுகோள் 3063 மக்காவோன்ஆகியவை உள்ளடங்கும். இவர் 2004 இல் ஒதேசா மெக்னிகோவ் தேசியப் பல்கலைக்கழகத்தில் தன் முனைவர் பட்டத்தைப் பெற்றார்.
இவருக்கு மரியா, இரேனதா என இரு பெண்குழந்தைகள் உள்ளனர். செருமனி வானியலாளர்களாகிய உலுட்சு டி. சுகிமடேவும் பிரீமட் போர்ன்கனும் தவுத்தென்பர்கில் 1990 அக்தோபர் 14 இல் கண்டுபிடித்த உள்முதன்மைப் பட்டைச் சிறுகோள் 8019 கராச்கினா இவரது நினைவாகப் பெயர் இடப்பட்டுள்ளது. 1999 நவம்பர் 23 இல் சிறுகோள் 8089 யுகார் இவரின் கணவராகிய யூரிய் வாசில்யேவிச் கராச்கின் (பிறப்பு:1940) நினைவாகப் பெயர் இடப்பட்டது. இவர் கிரீமியா வான்காணகப் பள்ளியில் இயற்பியல் ஆசிரியராக பணிபுரிந்தார்.(M.P.C. 36946).
மேற்கோள்கள்
பகுப்பு:1948 பிறப்புகள் பகுப்பு:சிறுகோள் கண்டுபிடிப்பாளர்கள் பகுப்பு:வாழும் நபர்கள் பகுப்பு:உருசிய வானியலாளர்கள் பகுப்பு:சோவியத் வானியலாளர்கள் பகுப்பு:உக்ரைனிய வானியலாளர்கள் பகுப்பு:உருசியப் பெண் அறிவியலாளர்கள் பகுப்பு:பெண் வானியலாளர்கள்
ஆதர்ஷ் ரத்தோர்
ஆதர்ஷ் ரத்தோர் (ஹிந்தியில் : आदर्श राठौर), (பிறப்பு 12 ஜூன் 1988) ஒரு இந்திய பத்திரிகையாளர், இசைக்கலைஞர் மற்றும் ஹிமாச்சல பிரதேசத்தின் நாட்டுப்புற பாடகர் ஆவார், 2010 பொதுநலவாய விளையாட்டுக்கள் ,புது தில்லி ஊழலைப் பற்றி திக்கர் ஹை என்ற ராப் பாடலுக்கு மிகவும் பிரபலமானவர். அப்பாடல் இணையத்தில் வெளியாகி மிகுந்த வரவேற்பை பெற்றது பிறகு அவர் சமூக வலைதளங்களில் பிரபலமானார்.
வெளி இணைப்புகள்
பகுப்பு:வாழும் நபர்கள் பகுப்பு:1988 பிறப்புகள்
பம்பை (இசைக்கருவி)
பம்பை ஒரு தாள இசைக் கருவி
அமைப்பு
பம்பை போன்ற தோல் இசைக்கருவிகளை "அவனத்த வாத்தியம்" (Percussion Instrument) என்று வகைப்படுத்தியுள்ளார்கள். "அவனத்த" என்றால் மூடிய என்று பொருள்.ஆரம்ப காலத்தில் பம்பையானது வெண்கலம் மற்றும் பித்தாளை போன்ற உலோகத்தால் பயன்படுத்தி வந்தனர் ஆனால் இப்போது இரும்பு(கலாய்) தகடு போன்ற உலோகத்திலும் பயன்படுத்தி வருகின்றனர்.இதில் நையாண்டி மேளம் என்று சொல்லப்படும் ஒரு வகை பிரிவினர் மரத்தால் (பலா, வேங்கை)செய்து இசைத்து வருகின்றனர்..
நாட்டுப்புற இசையில் பம்பை
பம்பை என்ற நாட்டுப்புற தோல் இசைக்கருவி நாட்டுப்புற ஆடல் பாடல் நிகழ்ச்சிகளில் பின்னணி (வாத்தியமாக) இசைக் கருவியாக இடம் பெறுகின்றது. நாட்டுப்புற இசைக்கருவிகள் நாட்டுப்புற மக்களிடம் தோன்றி, வழங்கி வருவது.
பம்பைக்காரன்
பம்பை என்னும் இந்த இசைக்கருவியை வாசிப்பவர் தமிழ் நாட்டில் பம்பைக்காரன் என்றும் ஆந்திராவில் "பாம்பால" என்றும் அழைக்கப்படுகிறார். திருமணம் மற்றும் கோவில் விழாக்களில் பம்பை இசைக்கப்படுகிறது. நாட்டுப்புற கோவில் விழாக்களில் சக்தி கரகம் அழைத்தல் போன்ற நிகழ்ச்சிகளில் பம்பையை இசைத்தபடி அங்காளபரமேஸ்வரி கதைப் பாடல்களை பாடுகின்றனர். 24 மனை தெலுங்கு செட்டியார் குலதெய்வக் கோவில்களில் பம்பைக்காரரின் பங்களிப்பு மிகவும் இன்றியமையாததாகும். பெரும்பாலும் இவர்கள் கோவில் ஊழியர்களாகப் பணியாற்றுகிறார்கள்.
நாட்டுப்புற ஆட்டங்களுக்கு பின்னணி வாத்தியம்
மேலும் இந்த இசைக்கருவி நையாண்டி மேளம், கரகம், காவடி, பொய்க்கால் குதிரை முதலிய நாட்டுப்புற ஆட்டங்களுக்கும் பின்னணி வாத்தியமாக இடம் பெறுகின்றது. நையாண்டி மேளம் என்பது இரண்டு நாதசுரம், இரண்டு தவில், இரண்டு பம்பை, ஒரு உறுமி, ஒரு கிடிமுட்டி அல்லது சிணுக்குச்சட்டி, ஒரு சுதிப்பெட்டி ஒரு தாளம் கொண்டதாகும். தமிழ் நாட்டுப் பகுதிகளில் இவ்வாறு தான் நையாண்டி மேளம் அமைந்துள்ளது.
பகுப்பு:தாள இசைக்கருவிகள் பகுப்பு:தமிழர் இசைக்கருவிகள் பகுப்பு:காணொளிக் கோப்பு உள்ள கட்டுரைகள்
பாபு பரமானந்து
பாபு பரமானந்து (Babu Parmanand) இந்தியாவைச் சேர்ந்த ஓர் அரசியல்வாதியாவார். 1999 ஆம் ஆண்டு சூன் மாதம் 19 முதல் 2004 ஆம் ஆண்டு சூலை மாதம் 2 ஆம் தேதி வரை இவார் அரியானா மாநிலத்தின் ஆளுநராகவும் இருந்தார். சம்மு மற்றும் காசுமீர் மாநிலத்தின் இன்றைய சம்பா மாவட்டத்தில் உள்ள சரோர் கிராமத்தில் 1932 ஆம் ஆண்டு ஆகத்து மாதம் 10 ஆம் தேதியன்று பிறந்தார். 1962 ஆம் ஆண்டில், இராம்கர் தொகுதியிலிருந்து சம்மு காசுமீர் சட்டமன்றத்திற்கு முதல் முறையாக தேர்ந்தெடுக்கப்பட்டார். 1980 ஆம் ஆண்டு சம்மு மற்றும் காசுமீர் சட்டப் பேரவையின் சபாநாயகராகவும் இருந்தார். இவருக்கு எய்ம்சு மருத்துவமனையில் மருத்துவராக பணிபுரியும் இராசேந்திர பிரசாத் என்ற மகன் உள்ளார். 2008 ஆம் ஆண்டு ஏப்ரல் மாதம் 24 ஆம் தேதியன்று தனது 76 ஆவது வயதில் பாபு பரமானந்து காலமானார்.
மேற்கோள்கள்
பகுப்பு:1932 பிறப்புகள் பகுப்பு:2008 இறப்புகள் பகுப்பு:ஜம்மு காஷ்மீர் மக்கள் பகுப்பு:இந்திய அரசியல்வாதிகள் பகுப்பு:அரியானா ஆளுநர்கள்
பசுநீல ஈப்பிடிப்பான்
பகுப்பு:யூமியாஸ் பகுப்பு:ஈ-பிடிப்பான்கள்
பசுநீல ஈப்பிடிப்பான் (Turquoise flycatcher)(யூமியாசு பானயென்சிசு) என்பது தீவு ஈபிடிப்பான் என்றும் அழைக்கப்படும் பறவை முயுசிகாபிடே குடும்பத்தினைச் சார்ந்த சிற்றினமாகும். இது இந்தோனேசியா மற்றும் பிலிப்பீன்சு தீவுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
ஜான் போவ்ரா
ஜான் போவ்ரா (John Bowra, பிறப்பு: சூன் 3 1716, இறப்பு: திசம்பர் 22 1785), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1736-1756 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் போவ்ரா
பகுப்பு:இங்கிலாந்துத் துடுப்பாட்டக்காரர்கள் பகுப்பு:1716 பிறப்புகள் பகுப்பு:1785 இறப்புகள் பகுப்பு:கென்ட் துடுப்பாட்டக்காரர்கள்
வெள்ளோலை ஊராட்சி
வெள்ளோலை ஊராட்சி (Vellolai Gram Panchayat), தமிழ்நாட்டின் தர்மபுரி மாவட்டத்தில் உள்ள தர்மபுரி வட்டாரத்தில் அமைந்துள்ளது. இந்த ஊராட்சி, பாப்பிரெட்டிபட்டி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2748 ஆகும். இவர்களில் பெண்கள் 1316 பேரும் ஆண்கள் 1432 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குறிப்புப் பேரினம்
குறிப்புப் பேரினம் என்பது உயிரியல் வகைப்பாட்டுப் பெயரிடும் முறையில் விலங்கியலில் ஒரு குறிப்பிட்ட விலங்கினக் குடும்பத்தையே விளங்கச் செய்யவோ அல்லது குடும்பப் பெயருக்கான அடிப்படைச் சொல்லாகவோ விளங்கும் பேரினப் பெயராகும்.
விலங்கியல் பெயரிடும் முறை
சர்வதேச விலங்கினக் குறியீட்டுப் பெயரிடும் முறையின் (International Code of Zoological Nomenclature) விதிப்படி, குடும்பப் பெயரானது, அக்குடும்பத்திற்கே உரித்தான தனி குணநலன்களைக் கொண்ட பேரினங்களில் பெயர்களை அடிப்படையாகக் கொண்டதாகும்.
உதாரணம்
ஜீனஸ் - ஓமோசெபியன்சு செபியன்சு குடும்பப் பெயர் - ஹோமிடிடே
தாவரவியல் பெயரிடும் முறை
தாவரவியல் பெயரிடு முறையில் ”Type Genus" என்ற சொற்றொடர் விதிகளுக்கு உட்படாத வசதிக்காகப் பயன்படும் ஒரு சொல்லாகும். சர்வதேச தாவரவியல் குறியீட்டுப் பெயரிடும் முறையில் இந்த சொற்றொடருக்கு எந்தவித தனித்தகுதியும் கிடையாது.
உதாரணம்
ஜீனஸ் - மேன்சிபெரா இண்டிகா குடும்பப் பெயர் - மேன்சிபெரேசி
மேற்கோள்கள்
பகுப்பு:விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:உயிரியல் பகுப்பு:உயிரியல் துறைச்சொற்கள்
கோடை மலை, சிம்லா
thumb| கோடை மலை தொடருந்து நிலையம், சிம்லா இந்தியா கோடை மலை (Summer Hill) கடல் மட்டத்திலிருந்து சுமார் 2,123 மீட்டர் உயரத்தில் இமாச்சலப்பிரதேசத்தின் மாநில தலைநகரான சிம்லாவின் தொலைதூர புறநகர்ப் பகுதியாகும். இது சிம்லா ரிட்ஜுக்கு 5 கிலோமீட்டர் தொலைவில் மேற்கே ஏழு மலைகளின் தொகுப்பில் ஒன்றாக அமைந்துள்ளது.
இன்று
இன்று, இங்கு இமாச்சலப் பிரதேசப் பல்கலைக்கழகம் உள்ளது. இங்கு முக்கியமாகக் கலை, வர்த்தகம், அறிவியல், மேலாண்மை, சட்டம் மற்றும் மொழிகளில் முதுகலை பாடங்கள் நடத்தப்படுகின்றன. இப்பல்கலைக்கழகமானது 1975இல் தொடங்கப்பட்டது. கோடை மலை கால்கா-சிம்லா தொடர்வண்டிப்பாதையில் அமைந்திருந்தாலும், பெரும்பாலான மாணவர்கள் வளாகத்திலிருந்து சிம்லாவிற்கு நடந்தே செல்கின்றனர்.
மேற்கோள்கள்
பகுப்பு:இமாச்சலப் பிரதேச சுற்றுலாத் தலங்கள் பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
காமினி கௌஷல்
காமினி கௌஷல் (Kamini Kaushal) இந்தி திரைப்பட மற்றும் தொலைக்காட்சி நடிகை ஆவார். இவர், நீச்சா நகர் (1946), மற்றும் பிரஜ் பஹு (1955) போன்ற படங்களில் நடித்த கதாபாத்திரங்களின் மூலமாக அறியப்படுகிறார். இதில் நீச்சா நகர் திரைப்படம், 1946இல் நடைபெற்ற கான் திரைப்பட விழாவில் திரையிடப்பட்டு வெற்றி பெற்றது. மேலும், பிரஜ் பஹு திரைப்படம் இவருக்கு பிலிம்பேரின் சிறந்த நடிகைக்கான விருதைப் பெற்றுத் தந்தது. இவர், 1946 முதல் 1963 வரை திரைப்படங்களில் முன்னணி கதாநாயகியாக நடித்துள்ளார். அதில் தோ பாய் (1947), ஷாகீத் (1948), ஜித்தி (1948) ஷப்னம் (1949), நதியா கே பார் (1948) போன்றவை குறிப்பிடத்தக்கவை ஆகும். இவர் 1963 முதல் குணச்சித்திர வேடங்களில் நடித்துள்ளார். அவை மக்களிடையே வரவேற்பை பெற்றன. மேலும் இவர் ராஜேஷ் கன்னாவுடன் மூன்று படங்களிலும், மனோஜ் குமாருடன் எட்டு படங்களிலும் மற்றும் சஞ்சீவ் குமாருடன் ஒரு படத்திலும் நடித்துள்ளார்.
இளமைப்பருவம்
காமினி கௌஷல், உமா காஷ்யப் என்கிற பெயருடன் லாகூரில் பிறந்தார். இவருக்கு இரண்டு சகோதரர்களும், மூன்று சகோதரிகளும் இருந்தனர். இவரது தந்தை சிவ ராம் காஷ்யப், தாவரவியல் பேராசிரியராக பஞ்சாப் பல்கலைக்கழகம், லாகூர், பிரித்தானிய இந்தியாவின் மாகாணங்களும், ஆட்சிப் பகுதிகளும் (தற்போது பாக்கித்தான்) இல் பணிபுரிந்தவர் ஆவார். பேராசிரியர் காஷ்யப், இந்திய தாவரவியலின் தந்தை என அறியப்படுகிறார்.. இவரது தந்தை ஒரு குறிப்பிடத்தக்க தாவரவியலாளராக இருந்து, ஆறு வகை தாவரங்களை கண்டுபிடித்தார். காமினியின் ஏழாவது வயதில் நவம்பர் 26, 1934 அன்று அவரது தந்தை காலமானார். இவர், லாகூரிலுள்ள கின்னெர்ட் கல்லூரியில் பி. ஏ. ஆங்கில இலக்கியம் படித்தார். 1946இல் சேத்தன் ஆனந்த் மூலமாக நீச்சா நகர் திரைப்படத்த்தில் நடிக்க வாய்ப்பு கிடைத்தது.
இவரது இளமைப் பருவம் குறித்து ஒரு பேட்டியில், தான் முட்டாளாவதற்கு தனக்கு நேரமில்லை எனவும், கிடைக்கும் நேரத்தை நீச்சல், சவாரி செய்தல், சறுக்கு விளையாட்டு மற்றும் வானொலி நாடகங்களில் பங்கெடுத்தல் மூலமாக செலவிடுவதாகவும் தெரிவித்துள்ளார். வானொலி நாடகங்களில் பங்கு பெறுவதால் தனக்கு 10 ரூபாய் ஊதியம் கிடைத்ததாகவும் குறிப்பிட்டுள்ளார். இவரது மூத்த சகோதரி, ஒரு வாகன விபத்தில் இறந்துவிட்டார். மூத்த சகோதரியின் இரண்டு பெண் குழந்தைகளுக்காக, காமினி தன் சகோதரியின் கணவரையே மணந்து கொள்ள முடிவு செய்தார். அதனால் 1948இல் மும்பை துறைமுகத்தில் முதன்மை பொறியியலாளராக இருந்த மூத்த சகோதரியின் கணவர் பி. எஸ். சூத் என்பவரை திருமணம் செய்து கொண்டு மும்பையில் வசித்தார். இவரது மூத்த சகோதரியின் மகளான கும்கும் சோமானி, காந்தியின் தத்துவம் குறித்து குழந்தைகளுக்கான ஒரு நூலை எழுதியுள்ளார். மற்றொரு மகளான கவிதா சாஹ்னி ஒரு ஓவியராவார். காமினிக்கு ராகுல், விதுர் மற்றும் ஷ்ரவண் என்கிற மூன்று மகன்கள் உள்ளனர். 1950 களில், தம்பதியினர் மும்பையிலுள்ள மஸாகோனில் பெரிய, பரந்த, விசாலமான, மாளிகையில் வாழ்ந்து வந்தனர், இது அவரது கணவருக்கு மும்பைத் துறைமுகம் வழங்கியதாகும்.
தொழில்
காமினி, 1942 முதல் 1945 வரை கல்லூரியில் படிக்கும் போது தில்லியில் மேடை நாடகங்களில் நடித்துள்ளார். 1937 முதல் 1940 வரை பிரிவினைக்கு முன்பான காலத்தில், லாகூர் வானொலியில் குழந்தை நட்சத்திரமாக "உமா" என்கிற பெயரில் பணிபுரிந்துள்ளார்.
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:இந்திய தொலைக்காட்சி நடிகைகள் பகுப்பு:1927 பிறப்புகள் பகுப்பு:வாழும் நபர்கள் பகுப்பு:பிலிம்பேர் விருதுகள் வென்றவர்கள்
உரோகிணி பாலகிருட்டிணன்
உரோகிணி பாலகிருட்டிணன் (Rohini Balakrishnan)  இந்திய உயிர் ஒலியியல் நிபுணர் ஆவார். பெங்களூரு இந்திய அறிவியல் நிறுவனத்தில் சுற்றுச்சூழல் அறிவியல் மையத்தின் மூத்த பேராசிரியராகவும் தலைவராகவும் உள்ளார். இவருடைய ஆராய்ச்சி விலங்குகளின் தொடர்பு மற்றும் உயிர் ஒலியியல் மூலம் விலங்குகளின் நடத்தை ஆகியவற்றில் கவனம் செலுத்துகிறது.
கல்வி மற்றும் தொழில்
உரோகிணி பாலகிருட்டிணன் உயிரியலில் இளநிலைப் பட்டமும் விலங்கியல் துறையில் முதுநிலைப் பட்டமும் பெற்றுள்ளார். இந்தியாவின் மும்பையில் உள்ள டாடா அடிப்படை ஆராய்ச்சி நிறுவனத்தில் 1991 ஆம் ஆண்டு நடத்தை மரபியலில் முனைவர் பட்டம் பெற்றார். இந்திய மரபியல் அறிஞரான வெரோனிகா ரோட்ரிக்சின் முதல் முனைவர் பட்ட உரோகிணி ஆவார். பின்னர் இவர் நடத்தை சூழலியல் துறையில் நுழைந்தார். விலங்குகளில் ஒலி தகவல்தொடர்புகளைப் படித்தார் 1993 ஆம் ஆண்டு முதல் 1996 ஆம் ஆண்டு வரை கனடாவின் மெக்கில் பல்கலைக்கழகத்தில் முனைவர் பட்ட மேற்படிப்பு ஆராய்ச்சியை மேற்கொண்டார், அதைத் தொடர்ந்து செருமனி நாட்டின்  எர்லாங்கன் பல்கலைக்கழகத்தில் இரண்டாவது முதுநிலை (1996-1998) பட்டம் பெற்றார். 1998 ஆம் ஆண்டு பெங்களூரில் உள்ள இந்திய அறிவியல் நிறுவனத்தில் சேர்ந்தார். அங்கு இவர் தற்போது சுற்றுச்சூழல் அறிவியல் மையத்தின் பேராசிரியராகவும் தலைவராகவும் உள்ளார்.
ஆராய்ச்சி
உரோகிணி பாலகிருஷ்ணனின் தற்போதைய ஆராய்ச்சி, ஒலி தொடர்புகளைப் பயன்படுத்தி விலங்குகளின் நடத்தையின் காரணங்களையும் விளைவுகளையும் புரிந்துகொள்வதை நோக்கமாகக் கொண்டுள்ளது. இவரது ஆய்வகம் நடத்தை மற்றும் தென்னிந்தியாவின் வெப்பமண்டல காடுகளில் அமைந்துள்ள பல கள தளங்களில் நடத்தையை வடிவமைக்கும் சுற்றுச்சூழல் அழுத்தங்களை ஆய்வு செய்கிறது. இந்த ஆராய்ச்சி முதன்மையாக வெட்டுக்கிளி மற்றும் வெளவால்களில் கவனம் கொள்கிறது இதற்காக குத்ரேமுக் தேசிய பூங்கா, யானைகள் முதுமலை வனவிலங்கு சரணாலயம் மற்றும் பில்லிகிரி ரங்கசாமி கோயில் சரணாலயத்தில் உள்ள பாடும்பறவைகள் ஆகியவை ஆய்வுக்கு உட்படுத்தப்படுகின்றன. இவரது ஆய்வகம் முதன்முதலில் ஆசியப் பறவையான [[துடுப்பு வால் கரிச்சான் குரல் தொடர்பை ஆராய்ச்சி செய்தது. ஒலி தொடர்பு மற்றும் நடத்தையைப் பயன்படுத்தி, இவரது ஆராய்ச்சி பல கருப்பொருள்களை ஆராய்கிறது: சமிக்ஞை  இயக்கவியல் மற்றும் ஒலி உருவாக்கும் வெட்டுக்கிளி பூச்சி  உடலியல் மற்றும் பெறும் பூச்சியின் செவிவழி நடத்தை இதற்கு எட்டுத்துக்காட்டாகும்.  உலாவல் உத்திகள் மற்றும் வேட்டையாடும்-இரை தொடர்புகள் மற்றும் இனப்பெருக்கத் தேர்வுகள் மற்றும் துணையின் தேர்வு ஆகியவற்றையும் இவரது ஆராய்ச்சிப் பார்வை பார்க்கிறது. ஆராய்ச்சியைத் தவிர, அடையாளம் காண வசதியாக பல்வேறு உயிரினங்களின் ஒலி சமிக்ஞைகளின் தரவுத்தளங்களை உருவாக்கி சரிபார்க்கவும் இவர் ஆர்வம் காட்டுகிறார். இது ஆக்கிரமிப்பு இல்லாத மாதிரியை அனுமதிக்கும் சூழலில் நிறுவப்பட்ட தானியங்கி பதிவுசெய்யும் கருவியைப்  பயன்படுத்தி அவ்வப்போது பல்லுயிர் கண்காணிப்பை செயல்படுத்துகிறது. இவரது குழு 200 எண்ணிக்கைக்கும் மேற்பட்ட யானை அழைப்புகளின் நூலகங்களை உருவாக்கியும்,  90 எண்ணிக்கைக்கும் மேற்பட்ட பறவைகளின் குரல்களையும் பதிவு செய்துள்ளது.
சிறப்பு
மெக்சிகோவிலும் கேரளாவிலும் கண்டுபிடிக்கப்பட்ட இரண்டு வகையான வெட்டுக்கிளிகள் இவரது நினைவாக ஓகாந்தசு ரோகிணியா மற்றும் டெலியோகிரில்லசு ரோகிணி என்று பெயரிடப்பட்டுள்ளன. பெங்களூருவில் உள்ள இந்திய அறிவியல் நிறுவன வளாகத்தில் புரோசுவெனெல்லா பெங்களூரான்சிசு உட்பட பல புதிய வகை வெட்டுக்கிளிகளையும் உரோகிணி  பாலகிருட்டிணன் கண்டுபிடித்துள்ளார்.
மேற்கோள்கள்
பகுப்பு:கருநாடகப் பெண் அறிவியலாளர்கள் பகுப்பு:இந்திய சூழலியலாளர்கள் பகுப்பு:வாழும் நபர்கள்
பறவை வாழ்க்கை
பறவை வாழ்க்கை (Bird Life) என்னும் புத்தகம் ஆத்திரேலியா பறவையியல் ஆய்வாளர் இயான் ரௌலி என்பவரால் எழுதப்பட்டது. மேலும் இது ஆத்திரேலிய இயற்கையியலாளர் நூலகத் தொடரின் ஒரு பகுதியாக கோலின்சு(ஆத்திரேலியா) என்பவரால் 1975- இல் வெளியிடப்பட்டது. ஆக்டவா வடிவத்தில்(224 x150 mm) இப்புத்தகம் 284 பக்கங்களூடன், பழுப்பு நிற  துணி மேலட்டையுறையால் பிணையப்பட்டு வெளியிடப்பட்டது. சுப்பேர்ப் ஃபரி-ரென் ஓவியத்தால் புத்தகம் விளக்கப்பட்டுள்ளது. இப்புத்தகம் பல புகைப்படங்களாலும், படங்களாலும்,வரைப்படங்களாலும் விளக்கப்பட்டு, ’’எனக்கு பறவைகள் மீது ஆர்வத்தை தூண்டிய என் தந்தை டங்கன் ரௌலேவுக்கு ” என்ற கூற்றுடன் ஆசிரியரால் அர்ப்பணிக்கப்பட்டுள்ளது.
மூன்று ஊற்று புனித பவுல் கோவில்
மூன்று ஊற்று புனித பவுல் கோவில் (San Paolo Alle Tre Fontane) என்பது உரோமையில் திருத்தூதர் புனித பவுல் கிறித்தவ நம்பிக்கைக்குச் சான்று பகர்ந்து மறைச்சாட்சியாக உயிர்துறந்த இடத்தில் கட்டி எழுப்பப்பட்ட உரோமன் கத்தோலிக்க வழிபாட்டிடம் ஆகும். இது சிஸ்தேர்சிய சபைத் துறவியரின் துறவு இல்லமாக விளங்குகின்ற "மூன்று ஊற்று ஆதீனத்தின்" பொறுப்பில் உள்ளது.
மூன்று ஊற்று: பெயர்க் காரணம்
உரோமை நகரில் மூன்று ஊற்று (Three Fountains; இத்தாலியம்: Tre Fontane) என்னும் இடம் "அர்தெயாத்தீனோ" என்னும் பகுதியில் உள்ளது. இங்கு சிஸ்தேர்சிய சபையைச் சார்ந்த துறவியருக்கு உடைமையான பழமையான ஆதீனம் உள்ளது. அந்த ஆதீனத்தின் கண்காணிப்பில் உள்ள மூன்று கோவில்களுள் ஒன்று புனித பவுலுக்கு நேர்ந்தளிக்கப்பட்டுள்ளது. மற்ற இரு கோவில்கள் "விண்ணகப் படிக்கட்டு மரியா கோவில்" (Santa Maria Scala Coeli) மற்றும் "புனிதர்கள் வின்செண்டு, அனஸ்தாசியுசு கோவில்" (Santi Vincenzo e Anastasio) என்று அழைக்கப்படுகின்றன.
சிஸ்தேர்சிய சபை ஆதீனமும் அதைச் சார்ந்த கோவில்கள், துறவியர் இல்லம், தோட்டங்கள் போன்றவையும் அமைந்திருக்கும் இடம் பண்டைக்காலத்தில் "சால்வியே நீர்ப்பரப்பு" (Aquae Salviae) என்று அழைக்கப்பட்டது. அது லவுரெந்தீனா பெருஞ்சாலை என்னும் உரோமை வழியில் அமைந்த ஒரு சிறு பள்ளத்தாக்கு. கிறித்தவ மறையின் தொடக்க காலத்தோடு நெருங்கிய தொடர்புடைய இடமாக அது மாறியதற்குக் காரணம் அங்குதான் புனித பவுல் கி.பி. 67ஆம் ஆண்டு, சூன் 29ஆம் நாள் கிறித்தவ நம்பிக்கையின் பொருட்டு தலை வெட்டப்பட்டுக் கொல்லப்பட்டார்.
புனித பவுல் பண்டைய உரோமை நகருக்கு வெளியே ஓஸ்தியா பெருஞ்சாலை அருகே தலைவெட்டுண்டு இறந்ததாகவும் வரலாறு உண்டு. அங்கே அவரைப் புதைத்த இடத்தில் பின்னர் ஒரு நினைவுக் கோவில் கட்டப்பட்டு, அதன்மேல் இன்றைய புனித பவுல் பெருங்கோவில் எழுந்தது. இக்கோவில் புனித பவுலுக்கு வணக்கம் செலுத்தும் தலையாய வழிபாட்டிடம் ஆகும்.
மூன்று ஊற்று ஆதீனம்: அமைதிப் பூங்கா
சிஸ்தேர்சிய சபையினரின் பொறுப்பிலுள்ள மூன்று ஊற்று ஆதீனம் ஓர் அமைதிப் பூங்காவாகத் திகழ்கிறது. சார்லிமேன் வளைவைத் தாண்டி ஆதீன வளாகத்தில் நுழைந்ததும் இடது புறம் துறவியர் அடைப்பிடமும் இல்லமும் உள்ளன. முன்புறத்தில் புனித வின்செண்டு மற்றும் அனஸ்தாசியாவுக்கு அர்ப்பணிக்கப்பட்ட கோவில் உள்ளது. 12ஆம் நூற்றாண்டில் கட்டப்பட்ட இக்கோவில் பெரிய மாற்றங்களின்றி அன்றிருந்தவாறே இன்றும் உள்ளது. அதற்குமுன் திருத்தந்தை முதலாம் ஹோனோரியஸ் அப்புனிதர்களின் நினைவாக 626இல் ஒரு கோவில் கட்டி அதைப் புனித ஆசீர்வாதப்பர் சபைத் துறவியரின் பொறுப்பில் ஒப்படைத்திருந்தார். இடது புறம் "விண்ணகப் படிக்கட்டு மரியா கோவில்" உள்ளது. இதுவே மூன்று ஊற்றிலுள்ள மூன்று கோவில்களிலும் சிறியது. இக்கோவில் "மறைச்சாட்சியரின் அன்னை மரியா கோவில்" என்றும் அழைக்கப்பட்டது. 299இல் தியோக்ளேசியன் மன்னன் காலத்தில் கிறித்தவர்கள் துன்புறுத்தப்பட்டபோது புனித ஸீனோ என்பவரும் அவரோடு ஆயிரக்கணக்கான பிறரும் கொல்லப்பட்டதாகவும் அவர்கள் நினைவாக அங்கு ஒரு கோவில் எழுந்ததாகவும் வரலாறு.
இரு ஓரங்களிலும் உயர்ந்து வளர்கின்ற மரங்களைக் கொண்ட ஒரு நடைபாதை வழியே சிறிது தூரம் சென்றதும் புனித பவுல் கோவிலைக் காணலாம். இக்கோவில்தான் மூன்று ஊற்று பகுதிக்கே சிறப்புக் கொணரும் சின்னமாக உள்ளது.
மரியா கோவிலும் பவுல் கோவிலும் ஏற்கனவே இருந்த கட்டடங்களின்மீது எழுந்தவை. அவற்றின் இன்றைய கட்டட அமைப்பு 16ஆம் நூற்றாண்டைச் சேர்ந்தது.
7ஆம் நூற்றாண்டின் நடுக்காலத்தில் கீழைத் திருச்சபைத் துறவியர் அடைக்கலம் தேடி உரோமைக்கு வந்த போது அவர்களிடம் மூன்று ஊற்று ஆதீனத்தைத் திருத்தந்தை ஒப்படைத்தார். சார்லிமேன் மன்னர் அந்த ஆதீன வகையாக ஓர்பெத்தெல்லோ நகரையும் வேறு பதினொரு நகர்களையும் கொடுத்தார்.
10ஆம் நூற்றாண்டில் புனித ஆசீர்வாதப்பர் துறவிகளான குளூனி சபையினரிடம் மூன்று ஊற்று ஆதீனம் ஒப்படைக்கப்பட்டது. அதன்பின் திருத்தந்தை இரண்டாம் இன்னசெண்ட் இந்த ஆதீனத்தை 1140இல் புனித பெர்னார்து கிளேர்வோ (Saint Bernard of Clairvaux) என்பவரிடம் ஒப்படைக்க, அவர் கிளேர்வோ என்னுமிடத்திலிருந்து அழைத்துவந்த சிஸ்தேர்சிய சபைத் துறவியரிடம் அதைக் கொடுத்தார். அப்போது ஆதீனத் தலைவராக பீட்டர் பெர்னார்து பகானெல்லி என்பவர் நியமிக்கப்பட்டார். இவரே 1145இல் திருத்தந்தையாகத் தேர்ந்தெடுக்கப்பட்டு, மூன்றாம் யூஜின் என்னும் பெயரை ஏற்றார்.
திருத்தந்தை இரண்டாம் இன்னசெண்ட் சிஸ்தேர்சிய சபையினரிடம் ஆதீனத்தை ஒப்படைத்தபோது அதைப் பழுதுபார்த்து சீர்ப்படுத்தினார். இந்த ஆதீனத்தில் துறவிகளாய் இருந்த பலர் வரலாற்றில் கர்தினால், ஆயர், தூதுவர் போன்ற பல உயர் பதவிகளை வகித்துள்ளனர். திருத்தந்தை மூன்றாம் ஹோனோரியஸ் புனித வின்செண்ட், அனஸ்தாசியா கோவிலைச் சீரமைத்து அதைத் தாமே 1221இல் அர்ச்சித்தார்.
கி.பி. 1625இலிருந்து இந்த ஆதீனம் இத்தாலிய சிஸ்தேர்சிய துறவிகளின் பொறுப்பில் இருந்தது. 1812இல் நெப்போலியனின் படையெடுப்பைத் தொடர்ந்து ஆதீனம் சீரழியத் தொடங்கியது. மூன்று ஊற்றுப் பகுதி சதுப்பு நிலமாக இருந்ததால் அங்கு மலேரியா ஏற்படுவது வழக்கமாயிருந்தது. அதற்குத் தீர்வுகாண முயற்சிகள் தோல்வியில் முடிந்தன. சுகாதார நிலை குறைவுபட்டதால் அப்பகுதி "உரோமை நாட்டுப் புறக் கல்லறை" என்றே அழைக்கப்பட்டது.
இப்பின்னணியில் 1868ஆம் ஆண்டு பிரான்சு நாட்டில் "லா கிராந்த் ட்ராப்" (La Grande Trappe) என்னும் துறவற இல்லத்திலிருந்து "ட்ராப்பிஸ்ட்" என்னும் சிஸ்தேர்சிய சபைத் துறவியர் மூன்று ஊற்று ஆதீனத்தின் பொறுப்பை ஏற்றனர்.
புனித பவுல் கோவிலின் சிறப்புக் கூறுகள்
புனித பவுல் கிறித்தவ நம்பிக்கைக்குச் சான்று பகர்ந்து, கொலையுண்டு இறந்த இடம் மூன்று ஊற்று என்னும் மரபின் அடிப்படையில் அங்கு ஒரு சிறுகோவில் பண்டைக்காலத்திலிருந்தே இருந்துவந்தது. 1599ஆம் ஆண்டு கர்தினால் பியேத்ரோ ஆல்டோப்ராண்டீனி என்பவரின் ஆதரவில் ஜாக்கொமே தெல்லா போர்த்தா என்னும் கட்டடக் கலைஞர் புதிய கோவிலைக் கட்டினார். கோவிலின் முகப்பு எளிமையும் அழகும் கொண்டு மிளிர்கின்றது. அங்கு புனித பேதுரு, புனித பவுல் ஆகிய இருவரின் சிலைகளும் நுழைவு வாயிலின் இரு பக்கங்களிலும் உள்ளன. கோவிலின் உள்ளே இரு பக்கங்களிலும் அத்திருத்தூதர் இருவருக்கும் அர்ப்பணிக்கப்பட்ட பீடங்கள் உள்ளன. தரையில் பண்டைக்கால கற்பதிகை ஓவியங்கள் வசந்தம், கோடை, இலையுதிர் மற்றும் குளிர் காலங்களைச் சித்தரிக்கின்றன. அவை பழைய ஓஸ்தியா (Ostia Antica) என்னும் பகுதியிலிருந்து வந்தவை. அவற்றை இக்கோவிலுக்குக் கொடையாக திருத்தந்தை ஒன்பதாம் பயஸ் அளித்தார்.
கோவில் முகப்பில் மேல் பக்கத்தில் "இங்கு புனித பவுல் மறைச்சாட்சியாக உயிர்துறந்தார். இதே இடத்தில் மூன்று ஊற்றுகள் அதிசயமாகச் சுரந்தன" என்னும் வாசகம் இலத்தீனில் பொறிக்கப்பட்டுள்ளது. கோவிலின் உள்ளே புனித பவுல் கொலைசெய்யப்படுவதற்கு முன் கட்டிவைக்கப்பட்டிருந்த தூண் உள்ளது.
மூன்று ஊற்றுகள் சுரந்த இடத்தில் மூன்று சிறு பீடங்கள் கட்டப்பட்டுள்ளன. தண்ணீர் தூய்மையாக இல்லை என்பதால் அந்த ஊற்றுகள் 1950இல் மூடப்பட்டன.
ஆதாரங்கள்
பகுப்பு:இத்தாலிய கிறித்தவக் கோவில்கள் பகுப்பு:உரோமை கிறித்தவக் கோவில்கள்
அர்செசிலௌசு
அர்செசிலௌசு (Ἀρκεσίλαος; கி.மு 316/5–கி.மு 241/0) ) ஒரு கிரேக்க மெய்யியலாரும் இரண்டாம் அல்லது நடு பிளாட்டோனியக் கல்விக்கழகத்தை நிறுவியவரும் ஆவார். இது கல்விக்கழகத்தின் ஐயுறவுவாதக் கட்டமாகும். அண். கி.மு 264இல் அர்செசிலௌசு  ஏதென்சின் கிரேட்டசு என்பவருக்குப் பிறகு ஆறாம் தலைமைப்புலவராக அமர்ந்தார். அவர் தன் சிந்தனைகளை எழுத்தில் வடிக்கவில்லை. எனவே பிந்தைய எழுத்தாளர்களின் பதிவில் இருந்தே அவரது எண்ணங்களை அறிய முடிகிறது. மெய்யியல் ஐயுறவுவாதத்தை முன்னெடுத்த முதல் கல்விக்கழகத்தினர் இவரே ஆகிறார். அதாவது இவர் புலன்களின் உலக உண்மையறியும் திறமையை நம்ப மறுத்தார். என்றாலும் உண்மை நிலவுவதை (இருப்பதை) நம்பினார். இது கல்விக்கழகத்தில் ஐயுறவுவாதக் கட்டத்தை உருவாக்கியது. இவரது முதன்மையானஎதிரிகள் சுதாயிக்குகளே ஆவர். சுதாயிக்குகள் நிலவலை நம்பியதோடு அதை  உறுதியாக அறிதல் ஒல்லும் என்றனர்.
வாழ்க்கை
அர்செசிலௌசு அயோலிசுவில் உள்ள பிதானேவில் பிறந்தார். இவர் தொடக்கக் கல்வியைப் பிதானேவைச் சார்ந்த ஆட்டோலிகசு எனும் கணிதவியலாரிடம் பயின்றார். பிறகு அவருடன் சார்டிசுக்குப் புலம்பெயர்ந்தார். பின்னர் ஏதென்சில் யாப்பியல் பயின்றார்.ஆனால் மெய்யியலை ஏற்று தியோப்பிராசுடசு, கிரேண்டர் ஆகிய இருவரிடமும்  மெய்யியலைப் பழகினார்.. பிறகு இவர் பொலிமோ, கிரேட்டசு ஆகியவர்களிடம் நெருங்கிப் பழகினார். மேலும் அதனால் அப்பள்ளியின் தலைமையையும் ஏற்கலானார். (σχολάρχης).
இவரது பிந்தையவரைப் போலவே இவரும் மிதமிஞ்சியக் குடியால் இறந்துபட்டதாக டையோஜீனசு லயேர்டியசு கூறுகிறார். ஆனால் இது மற்றவர்களால் அதாவது, கிளீந்தசு போன்றவர்களால் மறுக்கப்பட்டுள்ளது. மேலும் இவர் எதீனியர்களால் பெரிதும் மதிக்கப்பட்டுள்ளார்.
மெய்யியல்
அர்செசிலௌசு எதையுமே எழுதி வைக்கவில்லை. அவரது சமகால அறிஞர்களுக்கும் அவரைப் பற்றிச் சரிவர ஏதுமே திரியாது. அவரது எதிரிகளின் குழப்பம் தரும் கூற்றுகளில் இருந்தே அவரது சிந்தனைகளைத் திரட்டவேண்டும். இதனால் இவரின் மெய்யியல் ஒருங்கியைபு அற்றதாகவும் மதிப்பிட அரியதாகவும் உள்ளது, எனவே அறிஞர்கள் இவரது ஐயுறவுவாதத்தை பலவகைகளில் பார்க்கின்றனர். சிலர் இவரது மெய்யியலை முற்றிலும் எதிமறையானதாகவும் அனைத்து மெய்யியல் பார்வைகளையும் அழிக்க்க் கூடிய்தாகவும் காண்கின்றனர். மற்றவர்கள் இவரது வாதங்களில் இருந்து எதையுமே அறிதல் இயலாது எனும் நிலைப்பாட்டை அடைகின்றனர். இன்னும் சிலர் எந்தவொரு மெய்யியல் தலைப்பு பற்றியோ அறிவு பற்றியோ நேர்முகமான பார்வையேதும் இல்லாதவர் என்கின்றனர்.
ஒருபுறம் இவர் பிளாட்டோவின் நெறிமுறைகளை அதன் திரித்த வடிவத்தில் மீட்டவராகக் கருதப்படுகிறார்; ஆனால் மறுபுறம் சிசெரோவின் கூற்றின்படி, "ஒருவன் எதையும் அறிகிலன், அவனது அறியாமையைக் கூடத்தான்." எனும் வாய்ப்பாட்டின்படி அனைத்தையும் ஒன்றுகூட்டினார் எனப்படுகிறது. இந்த சிக்கலை இருவழிகளில் தீர்க்கலாம்: இந்தக் கூற்றை அவரது மாணாக்கர்களுக்கான பயிற்சிக்காக அவர் கூறியிருக்கலாம் அல்லது இவரை ஐயுறவுவாதியாக்க் கணிக்கும் செக்டசு எம்பிரிக்கசு கூற்றின்படி,, பிளாட்டோவின் குழுஉக் குறிப் பொருளை நமை நம்பவைக்க்க் கூரியிருக்கலாம் அல்லது அதை அவர் ஐயப்பட்டிருக்கலாம் அல்லது வறட்டுவாதிகளின் உறுதிப்பாடான நெறிமுறைகளை ஏற்று, அவர்களது புனைவுப்பாங்குகளைத் தோலுரிக்கப் பார்த்திருக்கலாம்.
அர்செசிலௌசின் முதன்மையான எதிரிகள் சுதாயிக்குகளே; இவர் அவர்கலது நம்பவைக்கும் கருத்து நெறிமுரையான [[அறிதகும் புலன்காட்சி|அறிதகும் மனப்பதிவை} வன்மையாக எதிர்க்கிறார். இது அறிவியலுக்கும் சொந்தக் கருத்துக்கும் இடைநிலைப்பட்டதாகும் என வாதிடுகிறார். இத்தகைய இடைநிலை நிலவவே வாய்ப்பில்லை என்றார். இது ஒரு பெயரின் இடைச்செருகலே என்பார் அவர். இது முரண்பட்ட கூற்றுகளைக் கொண்டுள்ளது. ஒரு பொருளின் மனப்பதிவு என்பது பொய்மையும் மெய்மையும் இரண்டும் கலந்திருக்க வாய்ப்புள்ள எண்ணக்கருவாகும்.
அர்செசிலௌசின் மீதான கருத்துரைகள்
பிலைசு பாசுகல் அர்செசிலௌசைப் பற்றிப் பின்வருமாறு தனது கருத்தைக் கூறியுள்ளார். Pensées (1669): நாடுகளிலும் மாந்தர்களின் போக்கிலும் தொடர்ந்து மாற்றங்கள் நிகழ்வதைக் கண்ணுற்றுள்ளேன். உண்மையான நயன்மை (நீதி) குறித்த பல மாற்றங்கள் ஏற்பட்டதைப் பார்த்த பிறகு நம் இயல்பு தொடர்ந்த மாற்றத்தில் இருப்பதை உணர்ந்தாலும் நான் இன்னமும் மாறவில்லை. அப்படி நான் மாறினால், தெளிவாக கருத்துரைப்பேன். ஐயுறவுவாதி அர்செசிலௌசு வறட்டுவாதியாக மாறிவிட்டார் என்று.
வெளி இணைப்புகள்
பகுப்பு:கி.மு 316 பிறப்புகள் பகுப்பு:கி.மு 241 இறப்புகள் பகுப்பு:கிரேக்க மெய்யியலாளர்கள் பகுப்பு:ஐயுறவியலாளர்கள் பகுப்பு:பிளாட்டோனியக் கல்விக்கழக மெய்யியலாளர்கள்
இண்ட்ராப்
இந்து உரிமைகள் போராட்டக் குழு (Hindu Rights Action Force) அல்லது இண்ட்ராப் (HINDRAF, மலாய்: Barisan Bertindak Hak-Hak Hindu; சீனம்:兴权) மலேசியாவில் இயங்கி வரும் ஓர் இந்து உரிமைகள் போராட்டக் குழு ஆகும். இதன் மந்திரச் சுலோகம் "மக்கள் சக்தி". மலேசியாவின் முப்பது அரசு சார்பற்ற இந்து அமைப்புகளின் கூட்டணியாக இண்ட்ராப் விளங்குகிறது. மலேசிய இந்து மக்களின் உரிமைகள், கலாசார பாரம்பரியங்கள் காக்கப்பட வேண்டும் என்பது அதன் தலையாய கோட்பாடு ஆகும்.
கொள்கை
மலேசியாவில் வாழும் இந்து சமயத்தைச் சேர்ந்த மக்களுக்கு எதிரான கொள்கையில் மலேசிய அரசு செயல்பட்டு வருகிறது என்பது இண்ட்ராப் குழுவின் குற்றச்சாட்டு. மலேசிய இந்தியர்களும் இந்து சமயமும் மலேசியாவில் பாதுகாக்கப்பட வேண்டும் என்று இண்ட்ராப் வலியுறுத்தி வருகிறது. அதன் காரணமாக தேசிய ரீதியில் இண்ட்ராப் பல்வேறு போராட்டங்களை நடத்தி வருகிறது.
மலேசிய அரசால் இந்துக் கோயில் அழிப்பு நிறுத்தவேண்டும், ஐக்கிய இராச்சியமும் பன்னாட்டு குற்றவியல் நீதிமன்றமும் மலேசியவை கண்டனம் செய்யவேண்டும் இண்ட்ராப்பின் முக்கிய நோக்கங்கள் ஆகும். வழக்கறிஞர்கள் ம. மனோகரன், பொ. உதயகுமார், பொ. வேதமூர்த்தி, கணபதி ராவ், கங்காதரன் ஆகியோர் இக்குழுவின் தலைவர்கள்.
மலேசிய இந்தியர்களின் உரிமைப் போராட்டம்
இண்ட்ராப் போராட்டக் குழு ஒரு குண்டர் கும்பல்; அது சங்கங்களின் சட்டப்படி முறையாகப் பதிவு செய்யப்படவில்லை; ஐந்து வழக்கறிஞர்கள் ஒன்றுகூடி உருவாக்கிய ஓர் இயக்கம் என்று மலேசியத் தலைமை காவல் துறை இயக்குநர் 2007 டிசம்பர் 7ஆம் தேதி அறிவித்தார். 2008 அக்டோபர் 15ஆம் தேதி, இண்ட்ராப் ஒரு சட்ட விரோத இயக்கம் என்று மலேசிய உள்நாட்டு பாதுகாப்புத் துறை அமைச்சர் சையட் ஹமீட் அல்பார் அதிகாரப்பூர்வமாக அறிவித்தார். அந்த இயக்கத்தில் பொதுமக்கள் உறுப்பியம் பெறக்கூடாது என்றும் அறிவுறுத்தப்பட்டது.
பின்புலம்
மலேசிய மக்கள் தொகையில் இந்தியர்கள் 8 விழுக்காட்டினர். ஏறக்குறைய 26 இலட்சம் பேர். இருநூறு ஆண்டுகளுக்கு முன்னால் இவர்களில் பெரும்பாலோர் ரப்பர் தோட்டங்களில் வேலை செய்வதற்காகப் பிரித்தானியர்களால் மலாயாவுக்கு கொண்டுவரப்பட்டனர். இன்றைய நாள் வரையிலும் மலேசிய இந்தியச் சமுதாயம் மற்ற சீன, மலாய்க்காரச் சமூங்களை விட மிகவும் பின் தங்கிய நிலையில் இருக்கின்றது.
பதிவு செய்யப்படாத கோயில்கள்
இதற்கிடையில், கடந்த முப்பது ஆண்டு காலத்தில் மலேசியாவில் பல்வகையான மாற்றங்கள் ஏற்பட்டுள்ளன. அந்த வகையில், தோட்டப்புறங்களில் மேம்பாட்டுத் திட்டங்கள் அமல்படுத்தப் பட்டதும், அந்தத் தோட்டங்களில் ஏற்கனவே பதிவு செய்யப்படாமல் இருந்த கோயில்கள் இடிக்கப்பட வேண்டிய நிலைமையும் ஏற்பட்டது. இது இந்திய சமூகத்தவரைப் பாதிக்கச் செய்தது. பல கோயில்கள் இடிக்கப்பட்டன.
குறிப்பாக, சிலாங்கூர் பாடாங் ஜாவாவில் இருந்த மகா மாரியம்மன் கோயில் 2007 நவம்பர் மாதம் 15ஆம் தேதி இடிக்கப்பட்டது. இந்தக் கோயில் இடிபாடுதான் மலேசிய இந்தியர்களிடையே பெரும் கொந்தளிப்பை ஏற்படுத்திய நிகழ்ச்சியாகும். மலேசிய இந்தியர்களின் சமூகப் பொருளாதார முறையை மலேசிய அரசு உதாசீனம் செய்து வருகிறது என்று இண்ட்ராப் குற்றம் சாட்டியது.
கம்போங் மேடான் துர்நிகழ்ச்சி
மலேசிய இந்தியர்களும் இந்து சமயத்தைப் பினபற்றுபவர்களும் ஒதுக்கி வைக்கப்படுவதாக இண்ட்ராப் மலேசிய ஊடகங்களில் பரப்புரைகள் செய்தது. அதற்கு கோலாலம்பூர், கம்போங் மேடான் பகுதியில், சில ஆண்டுகளுக்கு முன்பு ஏறக்குறைய 100 இந்தியர்கள் கொலை செய்யப்பட்டதை ஆதாரம் காட்டியது. அது ஒரு துர்நிகழ்ச்சியாகும்.
இண்ட்ராப் தனது பரப்புரைகளை மேடைப் பேச்சுகள், புத்தக வெளியீடுகள், துண்டு அறிக்கைகள் மூலமாக வெளியிட்டு வருகிறது. குறும் செய்தி வழியாகவும் செய்திகள் இந்தியர்களிடம் சென்று அடைகின்றன. ஆனால், குண்டர் கும்பல் அணுகு முறையில் மலேசிய அரசாங்கத்திற்கு நெருக்குதல் வழங்கி வருவதாக இண்ட்ராப் குழுவினரை அரசாங்கம் குற்றம் சாட்டி வருகிறது.
கோயில்கள் தகர்ப்பு
2006ஆம் ஆண்டு ஏப்ரல் மாதத்தில் இருந்து மே மாதம் வரையில் கோலாலம்பூர் மாநகர் மன்றம் பல இந்துக் கோயில்களை இடித்துத் தள்ளியது. 2006ஆம் ஆண்டு ஏப்ரல் மாதம் 26ஆம் தேதி கோலாலம்பூரில் புகழ்பெற்ற மலைமேல் ஸ்ரீ செல்வ காளியம்மன் கோயிலை, கோலாலம்பூர் மாநகர் மன்றத்தின் மண்தகரிகள் (bulldozers) இடித்து மண்மேடாக்கியது.
சிலாங்கூர் ஷாஆலாம் நகரில் உள்ள 107ஆண்டுகள் பழமை வாய்ந்த ஓர் இந்துக் கோயிலை உடைப்பதில் இருந்து தவிர்ப்பதற்கு சுபாங் பயனீட்டாளர் சங்கத் தலைவர் அரும் முயற்சிகளை மேற்கொண்டார். மலேசியாவில் தீவிரம் அடைந்து வரும் இஸ்லாமியத்தைக் கண்டு, இங்குள்ள சிறுபான்மை சமயத்தைச் சார்ந்த பொதுமக்கள் அச்சம் அடைந்து வருகின்றனர். 2006ஆம் ஆண்டு மே மாதம் 11ஆம் தேதி கோலாலம்பூர் மாநகர் மன்றத்தின் அதிகாரிகள் ஓர் அறுபது ஆண்டு கால இந்துக் கோயிலை இடித்துத் தள்ளினர். அந்தக் கோயிலை 1000 இந்துக்கள் பயன்படுத்தி வந்தனர்.
இந்து பரிந்துரைக் குழுமங்கள்
கோயில்கள் உடைப்பதை நிறுத்தும்படி மலேசியப் பிரதமருக்கு இண்ட்ராப் பல முறையீடுகளைச் செய்தது. இருப்பினும், சரியான எந்தப் பதிலும் கிடைக்கவில்லை. மலேசியாவில் உள்ள இந்துக் கோயில்கள் திட்டமிடப்பட்டு அப்புறப்படுத்தப் படுகின்றன என்று பல இந்து பரிந்துரைக் குழுமங்கள் எதிர்ப்பு தெரிவித்துள்ளன. அவற்றுக்கு மலேசிய அரசாங்கம் வழங்கும் ஒரே அதிகாரப்பூர்வ காரணம், கோயில்கள் சட்டத்திற்கு புறம்பாகக் கட்டப்பட்டுள்ளன என்பதாகும். இருப்பினும் சில கோயில்கள் ஒரு நூற்றாண்டிற்கு முன்பு கட்டப்பட்டவை என்பது குறிப்பிடத்தக்கது.
இண்ட்ராப்பின் கணக்கெடுப்பின்படி ஒவ்வொரு மூன்று வாரங்களுக்கு ஓர் இந்துக் கோயில் உடைக்கப்படுகின்றது. பலவந்தமான முறையில் சமய மாற்றம் செய்யப்படுவதற்கு ஏதுவான வகையில், நாட்டில் சட்டங்கள் இயங்கி வருகின்றன எனும் கருத்துகள் பரவலாக நிலவி வருகின்றன.
இண்ட்ராப் பேரணி
மலேசியாவில் இந்துக் கோயில்கள் இடித்து தகர்க்கப்படுவதை நிறுத்தவேண்டும்; இன, மொழி, சமய, கலாசார அடிப்படையில் மலேசியாவின் சிறுபான்மையினர் நசுக்கப்படுவது தவிர்க்கப்பட வேண்டும்; ஐக்கிய இராச்சியமும் பன்னாட்டு குற்றவியல் நீதிமன்றமும் தக்க நடவடிக்கை எடுக்க வேண்டும் என்பது இண்ட்ராபின் முக்கிய நோக்கங்களில் ஒன்றாகும்.
ஆளும் கட்சி தேர்தலில் தோல்வி
2007ஆம் ஆண்டு அமைதிப் பேரணியின் தாக்கத்தின் காரணமாக, அதற்கு அடுத்த ஆண்டு 2008இல் மலேசியாவில் நடைபெற்ற பொதுத் தேர்தலில் ஆளும் பாரிசான் நேசனல் அரசாங்கம் நான்கு மாநிலங்களைப் பறிகொடுத்தது. அந்த மாநிலங்களில் பினாங்கு மாநிலமும் ஒன்றாகும். பின்னர், இந்த மாநிலத்திற்கு ஒரு தமிழர் மாநிலத் துணையமைச்சராக நியமிக்கப்பட்டார். மலேசிய வரலாற்றில் ஒரு தமிழர் ஒரு மாநிலத்தின் துணை முதல்வரானது அதுவே முதல் முறையாகும்.
வழக்கறிஞர்கள் ம. மனோகரன், பொ. உதயகுமார், பொ. வேதமூர்த்தி, வி.எஸ். கணபதி ராவ், கங்காதரன் ஆகியோர் இண்ட்ராப் குழுவின் தலைவர்கள் ஆகும். 2007இல் கோலாலம்பூரில் ஓர் இந்துக் கோயில் உடைக்கப் படுவதற்கு எதிராக இவர்கள் போராட்டம் செய்த போது மலேசிய காவல்துறையினரால் கைது செய்யப் பட்டனர். அரசப் பகை மூட்டுக் குற்றச்சாட்டின் கீழ் வழக்கு தொடரப்பட்டது. அவர்கள் மலேசிய உள்நாட்டுப் பாதுகாப்புச் சட்டத்தின் கீழ் தைப்பிங் தடுப்பு முகாமில் சிறை வைக்கப்பட்டனர்.
மலேசிய இந்தியர்கள் குறிப்பாக தமிழர்கள் எழுச்சி பெற, மேன்மை பெற புறப்பட்டவர்கள்தான் இந்த உரிமை நடவடிக்கைப் படையினர்.
பாக்காத்தான் ஹரப்பான்
2018 ஆம் ஆண்டில் இந்து உரிமைகள் போராட்டக் குழு (Hindu Rights Action Force) அல்லது இண்ட்ராப் பாக்காத்தான் ஹரப்பான் கூட்டணியை ஆதரித்தது.
மேற்கோள்கள்
பகுப்பு:மலேசியத் தமிழர் அமைப்புகள்
மலேசியா-சிங்கப்பூர் இரண்டாவது பாலம்
மலேசியாவில் இந்தப் பாலத்தை, பொதுவாக துவாஸ் பாலம் அல்லது துவாஸ் இரண்டாவது பாலம் என்று அழைப்பதும் உண்டு. சிங்கப்பூரில், துவாஸ் இரண்டாவது இணைப்பு (Tuas Second Link) என்று அதிகாரப்பூர்வமாக அழைக்கப் படுகிறது.
மலேசியா-சிங்கப்பூர் தரைப்பாலத்தின் போக்குவரத்து நெரிசலைக் குறைப்பதற்காக இந்தப் பாலம் கட்டப்பட்டது. சிங்கப்பூரின் அப்போதைய பிரதமர் கோ சொக் தோங்; மலேசியாவின் அப்போதைய பிரதமர் மகாதீர் பின் முகமது; ஆகியோரால் அதிகாரப் பூர்வமாக இந்தப் பாலம் திறந்து வைக்கப்பட்டது.
பொது
இரட்டை - மூன்று வழிப் பாதைகளைக் கொண்ட இந்த 'மலேசியா - சிங்கப்பூர் இரண்டாவது பாலம்' எனும் மலேசியா - சிங்கப்பூர் இரண்டாவது இணைப்பு பாலம்; ஜொகூர், தஞ்சோங் குப்பாங் பகுதியையும்; சிங்கப்பூர், துவாஸ், அகமது இப்ராகிம் சாலையையும் இணைக்கின்றது.
மலேசியப் பகுதியில் இந்தப் பாலம், இரண்டாவது இணைப்பு விரைவுச் சாலையுடன் (ஆங்கிலம்: Second Link Expressway; Linkedua Expressway; மலாய் மொழி: Lebuhraya Laluan Kedua Malaysia–Singapura - E3); இணைக்கப் படுகிறது. சிங்கப்பூர்ப் பகுதியில் இந்தப் பாலம் ஆயர் ராஜா விரைவுச் சாலையுடன் இணைகிறது.
துவாஸ் சோதனைச் சாவடி
மலேசியப் பகுதியில் உள்ள சோதனைச் சாவடி, சுல்தான் அபு பக்கர் வளாகம் (Kompleks Sultan Abu Bakar) என்று அழைக்கப்படுகிறது. சிங்கப்பூர் பகுதியில் உள்ள சோதனைச் சாவடி, துவாஸ் சோதனைச் சாவடி (Tuas Checkpoint) என்று அழைக்கப்படுகிறது.
துவாஸ் சோதனைச் சாவடி, 19.6 ஹெக்டர் (48 ஏக்கர்) நிலப்பரப்பில் சிங்கப்பூர் டாலர் S$485 மில்லியன் செலவில் கட்டப்பட்டது.
இந்த மலேசியா - சிங்கப்பூர் இரண்டாவது பாலம் கட்டப் படுவதற்கு 54,000 கன மீட்டர்கள் (1,900,000 கன அடி) கற்காரை உறுதிக் கலவையும்; 20,000 டன்கள் எஃகும் பயன்படுத்தப்பட்டன.
பண்டிகை காலங்களில் போக்குவரத்து நெரிசல்
சாதாரண நாட்களில் இரண்டு திசைகளிலும் போக்குவரத்து சீராக இருப்பதால், பொதுவாக இந்தப் பாலத்தில் பயணம் செய்வதற்கு குறைவான நேரம் பிடிக்கிறது. இருப்பினும், சீனப் புத்தாண்டு, நோன்புப் பெருநாள், கிறிஸ்துமஸ் மற்றும் தீபாவளி போன்ற பண்டிகைக் காலங்களில், அதிகமான போக்குவரத்தினால் வாகன நெரிசல்கள் ஏற்படுகின்றன.
துவாஸ் சோதனைச் சாவடி, ஒரு வாகனச் சோதனைச் சாவடியாக மட்டுமே செயல்படுகிறது. சோதனைச் சாவடிக்குள் பயணிகள் கால் நடையாக கடந்து செல்வதற்கு அனுமதிக்கப்படுவது இல்லை.